**1. Inngangur**

Drög að frumvarpi um breytingu á lögum í fiskveiðilandhelgi Íslands og lögum um stjórn fiskveiða (veiðistjórn grásleppu) var birt í samráðsgátt stjórnarráðsins dags. 12. Júlí 2019 og var umsagnar frestur til 26. júlí 2019. Alls bárust 25 umsagnir, þar af tvær frá smábátafélaginu Hrollaugi sem talin er sem ein umsögn í eftirfarandi umfjöllun. Landsamband smábátaeigenda sendi inn ítarlega umsögn sem fær sérstaka umfjöllun.

**2. Samantekt af helstu athugasemdum sem bárust varðandi efni draganna**

Af þeim umsögnum sem bárust voru þar af voru 15 sem voru andvígar því að stjórna grásleppuveiðum með hlutdeildasetningu og 8 með.

Helstu rök þeirra á móti fyrirhugaðri breytingu á veiðistjórnun grásleppu voru:

1. Aflaheimildir myndu safnast á hendur örfárra aðila (6),

2. Nýliðun verður erfiðari (7).

3. Engin fiski fræðileg rök fyrir því að breyta veiðistjórnun í grásleppu (3).

4. Hlutdeildarsetning grásleppu hefði neikvæð áhrif á smábátaútgerð í landinu með tilheyrandi afleiðingum fyrir landsbyggðina (8).

Helstu rök þeirra sem voru fylgjandi breytingu á veiðistjórnun grásleppu voru:

1. Fylgjandi því að 3 af 6 bestu veiðitímabilum verði metin og að miðað sé við veiðireynslu á leyfi (1). Einn vildi þó fleiri ár í viðmiðunartímann.

2. Auðveldara fyrir nýliða að kaupa sig inn í kerfið (2).

3. Boðuð veiðistjórnun eyðir óvissu og leiðir til hagkvæmni í rekstri fyrir þá aðila sem stunda veiðarnar (5).

4. Halda núverandi svæðaskiptingu til að koma í veg fyrir staðbundna ofveiði (1).

5. Að Setja ætti skilyrði um hvaða skip og með hvaða eignarhaldi skip megi veiða innan svæða (1).

**3. Umsögn Landssambands smábátaeigenda:**

LS vísar til samþykkta sem samþykktar voru á landsfundi LS 2018, þar sem fram kom að LS vill að áfram verði byggt á núverandi veiðistjórnun grásleppu en að nauðsynlegt sé að gera endurbætur á núverandi kerfi. LS vill að áhersla verði lögð á að veiðitími liggi fyrir áður en vertíð er hafin, heimilt verði að gera hlé á veiðum og sameina tvö leyfi á einn bát.

Eftirfarandi eru helstu athugasemdir LS:

1. LS óskar eftir því að ráðuneytið leiti til Hafrannsóknarstofnunar um hvort stofnunin telji hvort ráðgjöf sem feli í sér að leyfilegur heildarafli verði meðaltal ráðgjafar síðustu þriggja ára og nota niðurstöður úr vorralli til aukningar eða frádráttar á meðaltali fyrir næstu ráðgjöf fullnægi skilyrðum vísindalegrar ráðgjafar. Með því móti væri fyrr hægt að gefa út ráðgjöf um leyfilegan heildarafla og útreikningur á dögum lægi fyrir í upphafi vertíðar.

2. LS vísar til þess að sambandið hafi óskað eftir að heimilt yrði að gera hlé á veiðum án þess að dagar teldu en því hafi verið hafnað.

3. LS mótmælir því að telja til ókosta núverandi kerfis að veiðar hafi ekki náð upp í ráðgjöf.

4. LS mótmælir harðlega að því harðlega að við mat á núverandi kostum og göllum fáist sú niðurstaða að með breyttri veiðistjórnun verði hægt að ná fram markvissari og hagkvæmri veiðistjórnun. Í því tilliti vísar LS til þess hvort lagt hafi verið mat á það hvort efni frumvarpsins samræmist markmiði laganna um verndun og hagkvæma nýtingu nytjastofna og að tryggja trausta atvinnu og byggð í landinu.

5. LS vísar til þess að sambandið hafi komið fram með ýmsar tillögur sem miða að því að veita útgerðum meiri sveigjanleika og ákvörðun um það hvenær þeir stunda veiðarnar og ekki sé nauðsynlegt að breyta veiðistjórnun í samræmi við efni draganna til að láta slíkt ná fram ganga.

6. Hlutdeildasetning leiðir til samþjöppunar aflaheimilda og fækka útgerðum. Þeir aðilar sem hafa aðgang að fjármagni muni kaupa aðra út.

7. Við úthlutun þurfi að taka ákvörðun hvort það sé samanlagður afli síðustu þriggja ára sem ræður úthlutun eða hlutdeild hvers árs hjá hverjum og einum og meðaltal þriggja bestu.

8. Ítrekar mikilvægi þess að svæðaskiptingu verði viðhaldið.

9. LS vísar til þess að á árinu 2017 hafi vertíð verið lokið hjá sjötta tug báta þegar dögum var fjölgað og telur að þeir aðilar skuli njóta uppreiknings á afla miðað við fullt úthald.

10. Gerir kröfu um að fyrir liggi lögfræðiálit um að heimilt sé að svipta aðila sem litla eða enga aflareynslu hafa á síðustu sex árum þeim réttindum sem 7. gr. laga nr. 79/1997, um veiðar í fiskveiðilandhelgi Íslands veitir þeim í dag.

11. Óheimilt verði að flytja aflahlutdeild á báta sem mældir eru 15 brúttótonn og stærri.

12. Veiðiskylda verði ekki látin ná til grásleppuveiða þar sem markaðsaðstæður geta verið mismunandi og ráða miklu um sókn.

4. **Samantekt**

Þær efnislegu athugasemdir sem komu fram varðandi efni frumvarpsins og metið var hvort breyta átti drögunum til samræmis við þær voru hvort setja ætti skilyrði um eignarhald báta sem mega veiða á tilteknum veiðisvæðum, hvort rök væru til þess að uppreikna afla tiltekinna báta sbr. umsögn LS og hvort undanskilja ætti grásleppuveiðar frá veiðiskyldu. Litið var til innsendra athugasemda við lokafrágang frumvarpsins.